Bad
Store norske leksikon,Ordforklaringer,Ord og uttrykk på andre språk,Tyske ord og uttrykk
Bad på tysk betyr bad; både det å bade eller svømme (å ta seg et bad), baderommet og svømmehall, strandbad. Bad kan også bety kursted.
Hvis en by eller et sted har status som kursted eller at de har et statlig godkjent kurbad, får de tillatelse til å bruke Bad i stedsnavnet sitt. Av den grunn finnes det mange steder i Tyskland, Østerrike og Sveits som har Bad i første del av navnet sitt, for eksempel: Bad Ischl, Bad Gastein og Bad Hall i Østerrike  Baden-Baden, Bad Ems og Bad Kissingen i Tyskland Bad Ragaz i Sveits. Flere av kurstedene utviklet seg på 1800-tallet til samlingssted for adelen og mennesker fra høyere samfunnslag. I dag har dette jevnet seg ut, men det å ha status som kursted betyr mye, særlig med tanke på turisme. Les mer i Store norske leksikon bad kursted kurbad